text: العرب حول العالم
text: #000000
text: فيسبوكتويتريوتيوبانستقرامتيلقرام
text: #000001
text: سيدة سورية وأطفالها يتعرضون لأشد أنواع العنصرية والضرب من قبل بعض العنصرين الأتراك .. التفاصيل
text: #000003
text: رسالة من سيدة سورية تعيش في اسطنبول تعرضت لأشد أنواع العنصرية والضرب من قبل بعض العنصريين الأتراك .. السيدة تناشد الحكومة التركية والمسؤولين بأخذ حقها وحمايتها .
text: #000004
text: هذا ماكتبته الأخت فاطمة .ش لموقع هاشتاغ العرب :
text: #000005
text: أنا اسمي فاطمه الزهراء من سوريا عمري 32 سنه جيت عتركيا عام 2013 عندي ثلاثة أطفال أعمارهم عشر سنوات وتسع سنوات وثمانية سنوات .
text: #000006
text: زوجي متوفي غرقا بالبحر أثناء محاولته العبور لليونان من إزمير من عدة سنوات وأنا نقلت لبيت جديد بمنطقه علي بيكوي التابعه لايوب وقت استلمت البيت كان في تذمر من أهل المبنى وأغلبهم أقارب مابدهن سوريين بالمبنى .
text: #000007
text: وبعد سكني بالبيت من فترة قصيرة وأنا وأولادي راجعين من عند الطبيب ومعنا شويه أغراض وصلنا للطابق الرابع وأنا بيتي بالخامس انفتح باب أنا كملت طريقي عادي وولادي ورائي فجأه صرخت بنت تركيه .
text: #000008
text: إنت بلا تربيه بلا شرف ليش هيك عم تطلعي فيني رح أقلع عيونك التفتت لعندا وأنا مابعرفا مين هيا وشو اسما وقلتلا ليش هيك عم تحكي معي وليش لطلع فيكي .
text: #000009
text: فجأه طلع من نفس البيت رجل باللباس الداخلي وصار يصرخ ويقول انتو السوريين الخونه شو عم تعملوا عنا أنا مأمور ورح قطعك انتي وولادك وكبك بكيس زباله وما بتوقف يوم .
text: #000010
text: وركض وتهجم واعتدي علي بالضرب هو وزوجتوا وشالولي حجابي وقطعلي شعري صاروا ولادي يبكوا ويحاولوا يبعدوهن عني صاروا يضربوا اولادي بالصفع عوجههم .
text: #000011
text: وفجاه نزلت الجارة من الطابق الخامس بلا حذاء وصارت تضربني معهم عوجهي وتبزق علي وأنا حاسه رح أفقد وعيي ومو مستوعبه شو عم بيصير وكل عيني عولادي اللي عم يتوسلوا تركوا أمي .
text: #000012
text: ماما ماما وخايفه عليهن لا يأذوهن وموحاسه بالصفع والضرب بعدها شال الرجل حذاء من أمام بيتوا وصار يصفعني فيه عوجهي وراسي والجارة اللي نزلت ضربتني برجلها ووقعتني من كامل الدرج لتحت .
text: #000013
text: وهون أغمى عليي وما حسيت غير عم يصحوني وصوت ولادي عم تصرخ بأدني ضليت قاعده عالدرج عم أبكي ودايخه وحاضنه ولادي وهنن شعلوا دخان وعم يكملوا بالمسبات لملمت اغراضي وشلت حجابي وبمعجزة طلعت عالدرج .
text: #000014
text: دخلت عبيتي وأنا داخله حكيتلن رح اتصل بالبوليس سكرت الباب واتصلت منهارة بالبوليس بعد ما سكرت صاروا يخبطوا الباب عليي ما فتحت قام كسروا الباب وهجموا عليي ليش اتصلت بالبوليس .
text: #000015
text: أنا من خوفي وبدون تفكير أو وعي ومن وجع الاحساس بالظلم طلعت عالبرندة وحاولت زت حالي من الطابق الخامس وبقت بس رجلي جوا البرنده والرجل الثانية كانوا ولادي كلهم ماسكيني منها وعم يتوسلوا لا يا ماما .
text: #000016
text: هون تجمعت الناس تحت المبنى وطلعوا لعندي وسحبوني من البرندة وبعدا وصل البوليس واتصل بالاسعاف .
text: #000017
text: رحت عالمشفى وبقيت كذا ساعه جسمي كلوا ازرق ومتورم وكليتي اليسار متضررة ومكان الكليه أزرق جداً وصار معي بالمشفى تسرع بالقلب وعلقولي سيروم بعد ساعات طويله طلعت من المشفى .
text: #000018
text: ورحت وانا عم موت عالكركون ب علي بيكوي لأعطيهن التقرير نطروني تقريباً أربع ساعات وأنا عم موت وأبكي وكامل جسدي ازرق للاسف كانت معاملتهم معي جدا قاسيه .
text: #000019
text: طلبت مي لاشرب مسكن قالولي مافي صرخووا بوجهي جداً ذلوني طلبت أطلع اشتري مي دفشوني وصرخولي علي .
text: #000020
text: انا كنت عم بنتظر للآن باب بيتي مكسور ما بينفع يتصلح وصاحب البيت طالبني ب 3000 ليرة تركيه لتغيير الباب .
text: #000022
text: للآن ما قدرت وكّل محامي لأني وضعي صعب والمحامي طلب مبلغ كبير مني خايفه أنزل من بيتي وخايفه ودي ولادي عالمدرسه .
text: #000023
text: انا بطالب بالانصاف لاني الظلم موجع وأما اليتيم فلا تقهر بطلب الآمان والحياه الكريمه .
text: #000024
text: مكتوب عالكملك هي بطاقه حمايه بسأل الدولة التركية أين الحمايه بطلب العدل والانصاف مو الي لولادي اللي شافوا أمهم عم تنضرب وهنن انضربوا .
text: #000025
text: بدي حق هالايتام حق روحهم ونفسيتهم وطفولتهم بتوسل للدولة اذا مابدها تنصفنا تعبنا وتعبت روحنا وتعب كل شي فينا .
text: #000026
text: وعايشين أشباه أرواح هربنا من بلدنا بس مشان ولادنا ومنشان الآمان وطلبنا الحماية من الدولة التركية بس مافي انصاف وعم ننظلم بصوتي وصوت كل سوري وكل طفل بريئ بطلب الانصاف
text: #000027
text: سيدة سورية وأطفالها يتعرضون لأشد أنواع العنصرية - 42%
text: #000028
text: محامي مصري يوجه رسالة إلى السوريين القادمين إلى مصر بهذه الكلمات
text: #000029
text: قرار مفاجئ أصدرته اليونان يهدد حياة آلاف اللاجئين السوريين
text: #000030
text: بحارة سوريين عالقون في عرض البحر قبالة سواحل دولة افريقية
text: #000031
text: دورات مهنية للسوريين في تركيا براتب 1400 ليرة تركية شهريا (رابط التسجيل)
text: #000032
text: خادم الحرمين الشريفين يصدر قرار هام وعاجل بخصوص الوافدين للمملكة وتأشيرات الزيارة
text: #000033
text: ألمانيا تطرح مرة أخرى ملف ترحـ.يل اللاجئين السوريين على الطاولة.. وهـ.ذه أهم الفئات
text: #000034
text: أنا الاعلامي علاء عثمان
text: #000037
text: العرب حول العالم
  أعلى سلطة قضائية تركية تصدر قراراً مفاجئاً يتعلق باللاجئين السوريين
text: #000043
text: تابعنا عبر السوشيال ميديا
  قصة شاب سوري أنقذ 100 شخص بمفرده في 3 ولايات تركية (فيديو)
  تجديد خريطة زلازل تركيا .. تعرفوا على أخطر المدن وما هو وضع اسطنبول .؟
  بلجيكا تسهل منح تأشيرات للمتضررين من زلزال سوريا وتركيا .. طريقة التسجيل
  طريقة حصول السوريين على تأشيرة إلى ألمانيا للمتضررين من الزلزال
  10 شروط تٌمكن الناجين استخراج ممتلكاتهم من منازلهم المدمرة في تركيا
text: #000044